b'\n_START_ARTICLE_\nBeseda leta\n_START_PARAGRAPH_\nBeseda leta je beseda, ki je zna\xc4\x8dilno zaznamovala teko\xc4\x8de leto. Letno jo izbirajo dolo\xc4\x8dene ustanove v nekaterih dr\xc5\xbeavah. V Sloveniji je izbor besede na pobudo In\xc5\xa1tituta za slovenski jezik Frana Ramov\xc5\xa1a ZRC SAZU prvi\xc4\x8d potekal leta 2016. Besede leta izbirajo tudi v Nem\xc4\x8diji, Avstriji, ZDA, na Norve\xc5\xa1kem in v Rusiji.\n_START_SECTION_\nAvstrija\n_START_PARAGRAPH_\nIzbor avstrijske besede leta vsakoletno organizira Center za raziskave avstrijske nem\xc5\xa1\xc4\x8dine v sodelovanju z avstrijsko tiskovno agencijo. V Avstriji hkrati izbirajo tudi nebesedo, besedo mladih, izrek in neizrek leta. Predloge lahko v dolo\xc4\x8denem obdobju kdorkoli posreduje prek spleta, med njimi pa izbere o\xc5\xbeji izbor ter razglasi naposled zmagovalke \xc5\xbeirija, ki jo sestavljajo jezikoslovni strokovnjaki.'